als_Latn dik_Latn sag_Latn
Aty filloi çdo gjë. Aty mori jetë ajo që krijuam mes nesh.. Ishte vetëm fillimi i diçkaje që asnjëri nga ne të dy nuk e dinte vazhdimin. Do dëshiroja të kthehesha 4 vite pas në kohë, të ri-përjetoja çdo sekondë, çdo frymëmarrje, çdo gabim, çdo gëzim, lot, qeshje…
Më mungon ajo që kam jetuar, ajo periudhë që erdhi dhe më rrëmbeu pa pyetur nëse doja të isha pjesë e saj.. Ishte një pasdite tetori kur e njoha. Rastësisht u takuam në një kafe me miq të përbashkët. Nuk e njihja më parë. Nuk më bëri përshtypje fillimisht. Nuk ishte ai fizik që mund të ktheje kokën dhe të ngelte në mendje. Jo… Ishte shumë i thjeshtë. Por mënyra si fliste, si diskutonte, çdo mendim, çdo fjalë me vendosmëri, herë pas here ai shikim, ajo buzëqeshje, ajo mënyrë e te luajturit me gotën e verës…. çdo gjë më provokoi, me ftonte pa e kuptuar në një botë tjetër.
Papritur më përmend nga këto mendime një zile telefoni… Ishte ai i dashuri im. Po, unë në atë periudhe isha e lidhur me dikë. Kishte një person tjetër në jetën time, por jo një dashuri. Ditët kalonin, nuk u pamë për disa kohe, por interesohesha për te, doja ta dija ku ishte çfarë bënte. Ekzistenca e tij më kishte përfshirë të gjithën. Dhe ja… rastisëm përsëri në kafe.
1 herë, 2, 3… e prisja me padurim çdo moment që kaloja me të. Kishte gjithmonë për të treguar diçka, e dëgjoja me një dëshirë të çmendur. Në ateë periudhe isha konfuze. Nuk i kisha dhënë akoma fund lidhjes me personin që isha e lidhur, por ndodhi një nga ato ditë. Nuk doja të mbaja asgjë pezull. Dhe u ndava. Kisha nevoje për atë që më tërhiqte çdo moment në jetën e tij, ndoshta ishte vetëm fiksim, nuk e dija…
Një ditë të bukur u lidhëm, akoma i ndjej ato flutura në stomak në momentin që më puthi. Ishte e pashpjegueshme. Për mos tu zgjatur jetuam rreth 3 vite të dashuruar, por jo çdo gjë ishte aq e lehtë. Patëm shumë pengesa shumë probleme. Ai u detyrua të largohej në një qytet tjetër, por lidhjen tonë e mbajtëm. Takoheshim shpesh me një dashuri dhe pasion si ditët e para. E doja atë! isha e lumtur ! Por problemet s’kishin fund.
Kohët e fundit filluam të kishim debate, dhe jo çdo gjë ishte e qetë. Derisa një ditë vendosëm që ishte më mirë të ndaheshim. Pas kësaj periudhe ai largohet në një shtet tjetër. E kam pritur çdo moment kthimin e tij, e prisja çdo moment telefonatën e tij… me dhembte shpirti.. Ai ishte fejuar ndërkohë. Po po fejuar. Ky ishte mallkim për mua. Rastësisht kthehet përsëri këtu dhe më kërkon në çdo mënyrë, më kërkon në të njëjtën mënyrë si më tërhiqte ai shikimi i tij në fillim, po ajo këmbëngulje, po ajo dëshirë.
Bie për herë të dytë pre e pasionit dhe dashurisë ndaj atij njeriu. Mund ta them me plot gojën që po ecja kundër moralit dhe virtyteve të mia duke u bërë “dashnorja” e atij që doja… por e bëra.
Dhe kishte diçka që nuk më linte të pendohesha kur e shihja atë. Dhe kjo vazhdoi për disa kohë. E ndieja dashurinë e tij, e ndieja si në fillim. Asnjëherë nuk e kuptova qëllimin e fejesës. Me vinte keq për të herë pas here sepse ishte viktimë e këtij pasioni. Gjërat u zgjaten për shumë kohë kështu.
Gjatë kësaj periudhe ajo jetonte në tjetër vend. Derisa 1ditë vendosëm që më e mira ishte ta ndërprisnim këtë marrëdhënie që po na vriste të dyve. Dhe kështu ndodhi, duke përjetuar të njëjtën dhimbje dyfish ai u largua nga jeta ime, por për tu rikthyer sërish.
Kaluan 4 muaj nën heshtjen e tij dhe ja ku vjen sërish, por këtë herë i lirë, pa asnjë detyrim ndaj dikujt tjetër. Po ai i njëjti. Për të më çuar në ajër dhe për të më futur nën dhe. Për të ndjerë miliona emocione shumëngjyrëshe, për ti provuar të gjitha. Ja ku jemi prape duke ju dhënë fatit tonë dhe duke jetuar çdo moment. Nuk e di si do të përfundojë këtë herë… nuk e di çfarë ka rezervuar jeta për ne. Ne nuk do ndalemi para asgjëje!! /K.F./Kosovarja/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn